《武当八景 其二 玉虚环翠》
明代·史谨

宝殿珠宫护六丁，一尘不染昼冥冥。树环松桧千层碧，山立芙冥四面青。

落日风声随虎豹，虚檐云气走雷霆。道人不管人间事，自拂烟霞采茯苓。

作者简介：明苏州府昆山人，字公谨，号吴门野樵。洪武中谪居云南，以荐为应天府推官，迁湘阴县丞。罢官后，侨居南京。性高洁，喜吟咏，工绘画。筑独醉亭，卖药自给。有《独醉亭诗集》。